SET เสี่ยงอ่อนตัว วิตกการเมืองในปท.-หุ้นใหญ่ขึ้น XD
SET เสี่ยงอ่อนตัว วิตกการเมืองในปท.-หุ้นใหญ่ขึ้น XD
SET เสี่ยงอ่อนตัว วิตกการเมืองในปท.-หุ้นใหญ่ขึ้น XD
1 มี.ค. 2564

นายอภิชาติ ผู้บรรเจิดกุล ผู้อำนวยการอาวุโส สายงานวิเคราะห์เชิงกลยุทธ์ บล.ทิสโก้ กล่าวว่า ตลาดหุ้นไทยเช้านี้มีโอกาสที่จะปรับตัวลงก่อนแต่ไม่มาก เพื่อชดเชยช่วงที่ตลาดบ้านเราปิดทำการไปแล้วตลาดหุ้นทั่วโลกต่างปรับตัวลงกัน โดยดาวโจนส์ได้ปรับตัวลง 1,000 จุดในช่วง 2 วันที่ผ่านมา(พฤหัส-ศุกร์) และตลาดหุ้นในภูมิภาคเอเชียก็ปรับตัวลง 2-3% แต่เช้านี้ตลาดต่างประเทศต่างรีบาวด์ขึ้นมาได้แล้ว โดยตลาดหุ้นในภูมิภาคเอเชียเช้านี้ก็กลับมาเคลื่อนไหวในแดนบวกเล็กน้อยหลังจากร่วงแรง
ทั้งนี้ รับแรงกดดันจากอัตราผลตอบแทนพันธบัตร (Bond yield) ของสหรัฐฯอายุ 10 ปี ได้ปรับตัวขึ้นมา 1.4% แล้ว และปัจจัยการเมืองในประเทศก็กดดันจากที่เริ่มมีการชุมนุมทางการเมืองถี่ขึ้น อีกทั้งการแก้ไขร่างรัฐธรรมนูญยังมีความไม่แน่นอน ทำให้กดดัน Fund Flow ออกมาในเชิงลบ รวมทั้งวันนี้หุ้น PTTEP จะขึ้นเครื่องหมาย XD เพื่อจ่ายปันผล ซึ่งจะกดดันดัชนีฯราว 1 จุด
นอกจากนี้ ยังต้องติดตามดัชนีผู้จัดการฝ่ายจัดซื้อ (PMI) ภาคการผลิตของทั่วโลกที่จะทยอยประกาศออกมา, การประชุมกลุ่มโอเปกพลัสที่จะมีขึ้นในวันที่ 3-4 มี.ค.นี้, ความคืบหน้ามาตรการกระตุ้นเศรษฐกิจของสหรัฐฯ พร้อมให้แนวรับ 1,485-1,475 จุด ส่วนแนวต้าน 1,505-1,510 จุด
 
 